Lav et referat af nedenstående tekst:

Tekst:
Dommen på halvandet års fængsel til Lars Møller, den tidligere direktør i OW Bunkers datterselskab Dynamic Oil Trading, falder i god jord hos hans forsvarsadvokat Anders Németh. - Anklagemyndigheden gik efter domsfædelse for mandatsvig og fem års fængsel, og i dét lys er en domsfældelse for noget væsentlig mindre alvorligt og en straf på halvandet års fængsel ikke noget, man kan være meget utilfreds med. Lars Møller havde dog helst set sig frifundet, siger forsvarsadvokat Anders Németh. 44-årige Lars Møller var ikke selv til stede i Retten i Aalborg, da dommen blev afsagt. Den tidligere direktør og hans forsvarsadvokat har endnu ikke taget stilling til, om de ønsker at anke dommen. - Vi nærstuderer afgørelsen og træffer derefter beslutning om, hvor vidt vi skal anke sagen, siger Anders Németh. Ifølge retten i Aalborg fandt man det ikke bevist, at Lars Møller havde til formål selv at tjene på konkursen. Men det betyder ikke, at forsvareren dermed automatisk ønsker at anke dommens længde. - En anke vil afføde en kontraanke fra anklagerens side, og nu har vi fået et forholdsvis mildt resultat, og derfor skal vi tænke os godt om, inden vi anker, siger Anders Németh. Dommen over Lars Møller bliver dog ikke det sidste punktum i sagerne omkring ham. Den tidligere direktør for datterselskabet Dynamic Oil Trading er også sagsøgt i civile søgsmål. - Konsekvensen af dagens afgørelse vil jeg ikke gå nærmere ind i, men jeg mener ikke, Lars Møller er blevet svækket i forhold til eventuelle kommende retssager, vurderer forsvarsadvokat Anders Németh.

Referat:
Forsvarsadvokaten har sammen med Lars Møller endnu ikke taget stilling til, om dommen på halvandet års fængsel skal ankes.